apaguem els llums (la música s'ha acabat): Coses de les que n'estic fins als collons\nQui? Oriol Quan? 5:16\nT'has quedat prou a gust. per això no són legals les armes en aquest país: hi ha massa motius per fer-les servir.\n22 d’octubre de 2009 a les 3:36\nTota la raó! És un tema que he comentat moltes vegades... si tinguèssim les mateixes facilitats que els ianquis per accedir a armes... Només cal imaginar-se un cap de setmana de pluja, cues a les carreteres, un aparcament de Carrefour ple a vessar...\nPer sort hi ha els blogs per a poder desfogar-se i dir la teva!\n22 d’octubre de 2009 a les 5:25\nEl senyor Modgi ha dit just el que pense jo.\nSiga vostè benvingut al club dels que odien amb raó.\n22 d’octubre de 2009 a les 10:27\nMoltes gràcies senyor Josep!\n23 d’octubre de 2009 a les 2:07\nTot està anant per molt mal camí. Segur que les filles gòtiques són les que instrueixen al seu pare, sense treure esment de la resta del Gobierno i del Govern.\nUn país que es vota al partit, en lloc de la persona, no pot anar bé. Hi ha tant imbècil deixat anar que si poses una vaca de número 1 del PSOE o del PP pot sortir elegida. Sols cal veure els que hi ha davant de cada lloc.\nInvestigar, perquè! Ja ho deien en temps del funest Paquito: “que investiguen los demás”.\nSi aquests són tant funests, com vols que siguin els seus treballadors (la majoria amics i amiguetes dels que manen).\nEl centralisme sempre ha existit i sempre existirà. Les altres capitals catalanes estan fins el gorro de Barcelona i ja no diguem el pobles on van els “pixapins”. Són tant curts que no veuen més enllà de casa seva. Així anem tots!!!\nI dels serveis no en parlem. Si els meus clients són els primers de dir: “ així si em poso de part al vespre o el cap de setmana també vindrà?” Com que estan acostumats a una merda de servei no es creuen que hi hagi algú tan gilipolles de fer la feina fora d’hores normals.\n“LLEI DEL MÍNIM ESFORÇ”\n28 d’octubre de 2009 a les 2:49


La 5a edició dels Batecs Solidaris incorporarà en el programa la Cursa del Mosquit | NacióManresa\nEl segon cap de setmana de maig tindran lloc diverses activitats esportives per recaptar fonsper al programa d'Ampans d'Acolliment residencial d'infants i joves amb Autisme, i al programa Nens saludables de la Fundació Rosa Oriol\nRedacció | 12/03/2018 a les 13:54h\nArxivat a: Esports, Batecs Solidaris, fundació rosa oriol, Ampans, cursa mosquit, atletisme\nPresentació de la 5a edició dels Batecs Solidaris, aquest dilluns | OSlaCaixa\nEls dies 12 i 13 de maig, el Bages serà l'escenari de la cinquena edició dels "Batecs Solidaris: esport + solidaritat", les jornades esportives organitzades per Ampans, la Fundació Rosa Oriol i l'Obra Social "la Caixa", que tenen com a objectiu recaptar fons en benefici de dos projectes socials impulsats per aquestes entitats.\nAquesta és la cinquena llar d'acollida d'infants i joves amb necessitats de suport especial que posarà en marxa Ampans, després d'Armengou (Manresa), i de La Caseta, El Turó i El Pinet (Sant Fruitós de Bages). Entre totes l'entitat dóna acolliment a 58 nens i nenes i adolescents. Les millores en el diagnòstic precoç de l'autisme han fet aflorar la necessitat de serveis específics per atendre aquests infants i joves.\nLa Fundació Rosa Oriol, La Fundació Rosa Oriol destinarà els recursos obtinguts al projecte "Nens saludables". Aquest projecte vol millorar la salut dels nens sotmesos a situació de pobresa. Aquesta situació afecta els nens primerament amb un dieta insuficient o no equilibrada i també, en molts dels casos, amb una manca d'activitat física. Aquestes dues mancances generen problemes de desnutrició, obesitat, malalties...\nPer ajudar als nens a superar aquesta situació volem dedicar els recursos obtinguts a beques menjador per garantir, almenys, que un àpat al dia sigui correcte i també a beques esportives per ajudar-los a adquirir hàbits saludables.\nEls dos projectes rebran el suport de l'Obra Social "la Caixa", que, en aquesta cinquena edició, seguirà aportant 10€ addicionals per cada samarreta venuda, fet que permetrà duplicar l'aportació als dos projectes solidaris de les fundacions Rosa Oriol i Ampans.\nDos dies plens d'esport i solidaritat\nEl dissabte 12 de maig el punt neuràlgic serà el Club Tennis Manresa, on es disputarà el Campionat de Pàdel, amb tres categories: masculina, femenina i infantil. Els preu de les inscripcions al Torneig és de 20 euros, en el cas dels adults, i de 5 euros, en el cas dels nens.\nEl segon dia l'activitat principal serà el running. En aquesta segona edició, la cursa solidària dels Batecs i la cursa del Mosquit -la cursa popular manresana que ja compta amb 8 edicions, han decidit sumar esforços i celebrar-les conjuntament. Així, el diumenge 13 de maig tindrà lloc la 8ª Cursa del Mosquit en els Batecs, amb dos recorreguts, de 5 km (oberta enguany a caminadors) i 10 km, que sortiran del Parc de l'Agulla i seguiran pel Parc de la Sèquia, un indret amb un gran atractiu paisatgístic al mig del Pla de Bages.\nLa cursa de 5 km és pràcticament plana, oberta a caminadors, està pensada per aquells que s'inicien en el món del running; mentre que en el cas del recorregut de 10 km és en format crono, pensant en els corredors més experimentats. Sigui quin sigui el recorregut triat, el preu d'inscripció per als adults és de 10.\nEls més petits també tindran la seva cursa, amb itineraris i distàncies adequades a les diferents edats. Aquetes curses es faran al voltant del llac de l'Agulla.\nEl preu de la inscripció a la cursa serà de 10€ fins al 27 d'abril, 12€ fins al 12 de maig i de 15€ el mateix dia de la prova.\nLes inscripcions a la cursa i al pàdel ja estan obertes de forma presencial a Rios Running - Carrer dl Born, 16 (en el cas de la cursa) o bé a través d'aquest web, i al Club Tennis Manresa en el cas del pàdel.\nObertes les inscripcions a la cursa de Batecs Solidaris\nLa jornada esportiva Batecs Solidaris arriba a Manresa més consolidada que mai\nJa és aquí la tercera edició de «Batecs Solidaris»\nEl 7 i 8 de maig se celebrarà la tercera edició dels Batecs Solidaris\nEls Batecs solidaris recapten més de 10.000 euros\nÚltims dies d'inscripció a les activitats dels «Batecs Solidaris»\n6 La CUP denuncia poca voluntat per canviar els noms franquistes d'alguns carrers\n7 L'acord entre la CUP i EUiA a Manresa rep una important empenta nacional


Projecte Caputxeta - Informació\nPrimerament, haureu de llegir atentament els textos que teniu a continuació, observeu el vídeo i passeu a la pàgina d'activitats.\nAbans de veure el vídeo que teniu a continuació, caldrà que parlem de dos conceptes clau que necessitarem per a reflexionar correctament sobre la publicitat de la nostra època. Aquests dos conceptes són els de funcions del llenguatge i intertextualitat.\nQuan ens comuniquem amb un codi oral (parlant), escrit (escrivint) o audiovisual (un anunci de televisió), estem fent alguna cosa: informem, advertim, prometem, ens presentem... Aquestes coses que fem quan ens comuniquem s'anomenen funcions del llenguatge. Els estudiosos de les llengües engloben totes aquestes funcions en 5 funcions del llenguatge:\nFunció informativa o referencial: està present en els missatges que tenen com a objectiu donar una informació de qualsevol tipus, per exemple, quan enviem una trucada perduda per a avisar que hem arribat a un lloc.\nFunció fàtica: es troba en els missatges que pretenen advertir el nostre interlocutor que estem comunicant-nos amb ell, per exemple, quan al telèfon diem que no sentim bé, que no tenim cobertura...\nFunció conativa: amb aquesta funció pretenem que el nostre interlocutor faça alguna cosa, que penge el telèfon o que ens telefone en un altre moment.\nFunció metalingüística: apareix en els missatges que parlen del mateix missatge o de la llengua, com per exemple aquest escrit que lliges ara.\nFunció poètica: la trobaríem en els missatges que tenen una pretensió estètica i no tan sols comunicativa, en una poesia, una rima, una cançó.\nEn els missatges publicitaris les funcions que predominen són la funció informativa, si se'ns parla de les propietats o funcions del producte, la funció conativa perquè la publicitat pretén fer-nos adquirir un producte i encara que semble estrany, també la funció poètica: els anuncis pretenen agradar-nos, captivar la nostra sensibilitat amb les paraules, la música i les imatges. A més, als anuncis trobem recursos literaris com la metàfora, la metonímia, la rima...\nFinalment, la intertextualitat es produeix quan en un missatge hi ha referències a altres missatges anteriors. Per exemple quan en una pel·lícula hi ha una escena o un diàleg que imita o parodia una altra escena o un diàleg d'un film famós. En els anuncis publicitaris trobem sovint la intertextualitat. Fixeu-vos, si no en l'espot televisiu del perfum de luxe francés Chanel nº5 que imita un conte tradicional molt conegut. El pots identificar?\nLlig ara els textos que et presente a continuació i que parlen de les característiques del discurs publicitari. En la pàgina d'activitats trobaràs uns exercicis on hauràs de demostrar si has entés bé les idees que exposen.\nLa publicitat audiovisual dels darrers temps presenta unes característiques que la diferencien de l'anterior. La funció referencial, sobretot la verbal, queda reduïda al mínim. Hi predominen la concisió, la densitat i la rapidesa. La imatge i la música hi tenen més pes. Es produeix fragmentació. Els anuncis són també més el·líptics, provocatius i sofisticats, sobretot els de productes de luxe o els adreçats a un públic juvenil.\nD'altra banda, la publicitat és ara més connotativa: s'adreça als sentits, a les emocions, vol commoure, subtilment, mitjançant anuncis d'un valor estètic inapel·lable. Per això s'empren tota mena de recursos retòrics: metàfora, metonímia, el·lipsis, etc. i es recorre sovint a l'autoironització. Observem, a més, una alternança d'anuncis narratius, més llargs, amb d'altres més instantanis, que sovint ensenyen només la marca del producte.\nPresenten també implícits, pressuposicions i poden contenir elements que provenen del cinema, de l'art i de la literatura.\nLa publicitat té com a objectiu persuadir el possible comprador de la bondat del producte, però el sistema que utilitza difereix segons el tipus d'anuncis.\nPer una part tenim els anuncis que orienten sobre la qualitat, les prestacions o la finalitat del producte, etc. Podríem dir que aquests tipus d'anuncis se centren en la funció informativa. I, per altra banda, tenim els anuncis que no expliciten obertament ni les prestacions, ni les qualitats, ni tan sols la funció del producte, sinó que es basen en els referents que ens transmeten les imatges i en el joc de connotacions que podem deduir a partir, bàsicament, de les imatges.\nAquest segon tipus d'anuncis no intenta informar sinó que connota, suggereix, deixa obert el possible significat de l'anunci que haurà de ser interpretat per l'espectador, la qual cosa significa que resta obert a possibles lectures. Cal dir que aquest tipus d'anuncis es posa cada cop més de moda. Hi trobem una petita trama argumental i molt poques paraules, i al final surt la marca acompanyada, a vegades, per l'eslògan.\nEls textos publicitaris utilitzen prolíficament imatges, idees, paraules i ritmes procedents d'àmbits ben diversos (literatura, cinema, art, música, etc.) i han contribuït decisivament a contaminar tots els productes discursius contemporanis d'un ritme i d'un estil marcadament 'publicitaris'.\nA més dels fenòmens d'autoreferència (imitacions, còpies, plagis i paròdies d'altres anuncis), els dos procediments d'intertextualitat més utilitzats són l'ús d'imatges i altres elements expressius procedents del cinema, de la literatura i de l'art, i l'ús d'esquemes estructurals procedents d'altres gèneres discursius.\nL'ús d'imatges de King Kong en un espot de Coca-Cola o la recreació de l'ambient de 2001. Una odissea espacial, a través de la imatge i la música, en un anunci de rellotges Lotus Titanio exemplifiquen perfectament el funcionament del primer mecanisme. Pel que fa al segon procediment, l'ús del format dels noticiaris televisius en una sèrie d'espots de Ford o la paròdia de la seqüència final dels anuncis de medicaments en anuncis d'altres productes constitueixen exemples ben coneguts.


CatalunyaCaixa accelera el pas per tancar la seva privatització a l’estiu\nL’entitat nacionalitzada tancarà 46 oficines de fora de Catalunya que no es poden vendre\nMARIONA FERRER XAVIER GRAU Madrid / Barcelona 24/04/2014 00:00\nMadrid ha premut finalment l’accelerador i, segons el govern de Mariano Rajoy, el procés de privatització de CatalunyaCaixa (convertida oficialment en CatalunyaBanc) ja no té aturador. El ministre d’Economia, Luis de Guindos, va reiterar ahir que tot avança segons el calendari establert. “Estic convençut que a l’estiu tindrem la privatització de l’entitat”, va dir ahir en un esmorzar informatiu organitzat per l’Associació de Periodistes d’Informació Econòmica a Madrid. De fet, en els últims dies s’ha accelerat la venda de diferents parts del negoci de l’entitat. Per exemple, recentment s’han col·locat tres carteres de préstecs fallits i també la divisió immobiliària. “Es continuarà desinvertint en negocis que no són fonamentals -va explicar ahir el ministre- així com també amb el procés de venda d’edificis fora de Catalunya que exigeix Brussel·les”.\nDes de l’entitat, però, no es vol posar data a la privatització. Un portaveu va assegurar que això depèn del Fons de Reestructuració Ordenada Bancària (FROB), que és l’accionista únic, o del govern espanyol, en última instància. De fet, les condicions més importants del rescat ja s’han complert. S’ha fet la recapitalització, amb un rescat de més de 12.000 milions d’euros, es va tancar l’expedient de regulació d’ocupació amb els sindicats i s’han venut negocis com la cartera de crèdits fallits, la filial immobiliària i el servei de venda Telentrada. Ara queda vendre o tancar la xarxa d’oficines de fora de Catalunya perquè les condicions del rescat imposen que el banc acabi sent un banc purament català. En complir-les, l’entitat tindrà presència al 91% del territori català, una xarxa de 715 oficines i una quota de mercat de l’11%.\nLes oficines de fora de Catalunya s’havien de vendre o tancar abans del 2017, però els gestors del banc volen accelerar el procés. De moment l’ERO que afecta aquestes sucursals preveu que els empleats deixin de treballar per a l’entitat abans de finals d’any. Però CatalunyaBanc vol anar més de pressa i de moment ja ha decidit tancar 46 de les 196 oficines que queden fora de Catalunya, segons van informar ahir fonts sindicals. Per la seva banda, des de l’entitat asseguren que aquestes 46 oficines es tancaran perquè no poden ser venudes, ja que ningú s’ha interessat per adquirir-les. El tancament d’aquestes oficines afectarà 167 treballadors, una part dels quals seran reubicats a altres oficines i la resta entraran dins de l’ERO firmat amb els sindicats.\nA l’entitat encara li quedaran 150 oficines fora de Catalunya, que s’intentaran vendre. És una manera de fer calaix i, alhora, mantenir el màxim d’ocupació. És el que es va fer amb el negoci immobiliari, que la setmana passada va vendre al fons Blackstone per uns 40 milions d’euros. En aquell cas, 150 treballadors de la branca immobiliària del banc van quedar-se a treballar amb el nou propietari. CatalunyaCaixa també acaba de vendre el seu servei Telentrada al líder del sector, Ticketea.com. I dimarts es va tancar la venda de les esmentades tres carteres de crèdits fallits per 1.480 milions d’euros al fons malaisi Aiqon Capital. La reestructuració feta a CatalunyaCaixa ha elevat el nivell de capital principal fins al 14,4%, cosa que li permet afrontar els pròxims tests d’estrès amb tranquil·litat. L’entitat també va guanyar 532 milions l’any passat.\nD’altra banda, el ministre Luis de Guindos també va avançar que el govern espanyol preveu un creixement de l’1,5% del PIB de mitjana entre el 2014 i el 2015. “Tot indica que l’economia espanyola ha continuat amb la recuperació durant el primer trimestre de l’any -va defensar el ministre-. Mai s’havia crescut tant des de l’inici de la crisi”, va afegir sense voler matisar la previsió de creixement concreta per a cada any.\nAquestes noves dades constaran en el pla d’estabilitat que s’enviarà a Brussel·les la setmana que ve. En aquest programa també hi figurarà una xifra “clarament inferior” de la prevista pel que fa l’emissió de deute públic. Segons De Guindos, com a conseqüència de la millora de les condicions financeres -augment de la recaptació, estalvi d’interessos i reducció dels costos de finançament- el Tresor reduirà significativament la xifra d’emissió neta de deute públic prevista per a aquest any de 65.000 milions d’euros.\nJuncker: “Sense el rescat als bancs l’atur espanyol seria encara més alt”\nJean-Claude Juncker, candidat del Partit Popular Europeu a la presidència de la Comissió Europea, creu que la taxa d’atur a Espanya seria encara més alta si la Unió Europea no hagués dut a terme el rescat bancari, que va costar 41.300 milions d’euros. Juncker, que ja està en plena campanya electoral, va assegurar ahir que Espanya comença a créixer, a crear ocupació i a tenir un accés normalitzat als mercats. Segons el polític luxemburguès, això demostra que els mecanismes que va posar en marxa la Unió Europea han funcionat.\nEn la presentació del seu programa electoral, Juncker es va dirigir especialment als joves per dir que “si Europa no hagués estat present per aportar una resposta als greus problemes bancaris que hi havia a Espanya la situació seria encara pitjor”. Juncker va reconèixer que això no es consol per a qui està a l’atur, però va lloar la solidaritat europea i el “bon fer” del govern espanyol per superar la crisi bancària. El candidat del PPE a la Comissió va insistir en els efectes positius que, al seu entendre, ha tingut el rescat bancari per a l’economia espanyola.


Parlen les víctimes de la cirurgia estètica letal a Colòmbia\nInternacional / Amèrica 14/06/2022\nAquest any, com a mínim set dones han mort després de sotmetre's a operacions en 'clíniques de garatge'\nL'activista Lorena Beltrán amb la portada del diari 'El Espectador' del 2016 amb què va denunciar el seu cas. Anna Portella\nMedellín (Colòmbia)La primera operació estètica va ser l’augment de glutis, quan una amiga li va injectar oli de silicona a les natges en un hotel de Cali, a Colòmbia. La Valerie Millán d’aleshores tenia 16 anys i estava desesperada per tenir formes de dona, així que aquesta va ser la solució més ràpida i assequible que va trobar a la seva ciutat natal. L’oli de silicona és un biopolímer, una substància sintètica i tòxica que Colòmbia està en procés de prohibir. L’amiga de la Valerie era una altra dona trans, sense cap titulació en medicina, que ajudava a les del col·lectiu a complir el seu somni de tenir cossos coherents amb el seu gènere. I l’hotel és el que allí se’n diu una clínica de garatge, és a dir, un local on es practiquen cirurgies estètiques de manera informal i a baix cost.\nL’escena té tots els ingredients de la cara B de la indústria de la medicina estètica en aquest país llatinoamericà. “Abans, les pròtesis eren molt cares”, explica la jove de 27 anys, mentre passeja a prop de l’Aeroparque Juan Pablo II, a la ciutat de Medellín, somrient cada cop que un cap surt per la finestra d’un vehicle per llançar-li una floreta en honor a les seves corbes. “No m’ha molestat ni se m’han posat morats [els glutis], però és una bomba de rellotgeria”, confessa.\nValerie Millán, que amb 16 anys es va operar en una 'clínica de garatge' a Colòmbia. Anna Portella\nMedellín és la segona ciutat més important de Colòmbia, amb uns 2,5 milions d’habitants, on hi ha un dels principals clústers de turisme mèdic. El 2021, el 7% dels serveis prestats a pacients estrangers van ser de cirurgia plàstica. En tot Colòmbia, aquest sector va generar uns 69,2 milions d’euros el 2019, al tipus de canvi actual i segons dades del govern. De fet, és el país número 13 en el rànquing mundial de procediments estètics el 2020, just després d’Espanya i Grècia, amb un total de 366.312, segons l’última enquesta de la Societat Internacional de Cirurgia Plàstica Estètica (ISAPS, en les sigles en anglès).\nPerò això són les dades oficials, perquè les que afecten les intervencions de garatge i els seus efectes escassegen. El 2017, un informe de l’Institut de Medicina Legal i Ciències Forenses va revelar que les morts en cirurgies estètiques havien passat de 13 el 2015 a 30 el 2016, de les quals 21 eren dones. “A Neiva no entenen la mort d’una dona que es va sotmetre a una cirurgia estètica”, publicava el 6 d’abril el portal web Noticias RCN. Aquest tipus de titulars ja no sorprenen. Aquest any, com a mínim, set dones han mort després de sotmetre’s a intervencions quirúrgiques amb aquest fi. En dos dels casos, el professional ja havia estat assenyalat davant la justícia.\nNo va ser fins al 2016 que la letalitat associada a procediments estètics va adquirir notorietat pública. Va ser gràcies a la portada de l’edició dominical del diari El Espectador, on apareixien els mugrons deformats de la Lorena Beltrán a conseqüència d’una cirurgia de reducció de pit, un any abans. “Vaig caure en mans equivocades, perquè avui el metge està qüestionat per la justícia”, explica, a pesar que és periodista i assegura que es va encarregar de fer una recerca exhaustiva sobre en quines mans posava el seu cos. “Em posava gelatina sense gust per curar la ferida i em va suturar de viu en viu”, explica.\nEl seu cas encara està sota investigació. Va ser gràcies a la seva recerca que es va fer pública una llista de 42 metges que havien acudit al Brasil a cursar una formació sobre procediments estètics i els havien convalidat a Colòmbia com si fossin especialitzacions. “Una especialitat tarda entre tres i cinc anys. Aquests cursos duraven hores. Van condemnar una funcionària del ministeri d’Educació”, recorda, sobre l’única condemna de presó que hi ha hagut en el seu cas. Des de llavors, la Lorena s’ha convertit en una activista per a la reglamentació dels procediments mèdics i quirúrgics amb fins estètics. Una causa que resumeix en el lema #CirugiaSeguraYA.\nBeltrán explica que, com que no hi ha cap regulació clara de qui pot operar, la porta està oberta per als que no tenen ni la preparació ni les instal·lacions adequades. Fins a cinc projectes de llei han passat pel Congrés de la República. L’últim, el 2020. La seva artífex, la congressista Margarita Restrepo, espera que se sotmeti al debat final abans del 20 de juny, quan s’acaba la legislatura. “[Aquesta indústria] mou tants diners que no ha estat possible regular-la”, assegura, en entrevista telefònica. “Fa vuit anys que ho intento, però al Congrés la tomben, perquè hi ha una espècie de màfies, que en dic jo”, afegeix, en relació al lobi del sector, que pressiona perquè la llei no acabi al Diari Oficial de Colòmbia.\nPerò Beltrán tem que amb aquesta llei no n’hi hagi prou. Primer, perquè si el debat parlamentari redacta una norma poc específica, hi continuarà havent via lliure per als intrusos i la clandestinitat. I perquè, un cop entri en vigor, s’haurà d’aplicar. “El que fan moltes clíniques és tancar quan ha mort un pacient i, l’endemà, canvien la raó social perquè ningú sospiti”, explica l’activista. El 2021, a la capital colombiana, Bogotà, de 72 visites que la secretaria del districte de Salut va realitzar a establiments relacionats amb la cirurgia plàstica i estètica, 18 van ser clausurats.\nA aquesta desprotecció s’hi sumen les veus que qüestionen les víctimes. “Diuen que això ens passa per vanitoses. Però si hi ha dones que s’estan morint per pràctiques clandestines, la pregunta no és per què s’operen, sinó per què l’estat permet que això encara passi impunement”, conclou Beltrán.\nColòmbia Amèrica Llatina cirurgia estètica


PRÉSTEC PER A EMPRESES, AUTÒNOMS I EMPRENEDORS - Solventae\nL'impuls definitiu que necessita el seu negoci\nL’impuls definitiu que necessita el seu negoci\nPréstec empreses, autònoms i emprenedors.\nEl seu negoci presenta falta de liquiditat o està travessant una situació difícil?\nVol muntar o obrir el seu propi negoci?\nVol aprofitar un traspàs d’un negoci que ja està en funcionament i necessita finançament?\nVol invertir en l’expansió de la seva empresa per així augmentar els beneficis?\nAquesta és una situació molt habitual, tant si és per iniciar com per ampliar el negoci, arriba un dia en què totes les empreses han d’invertir i és fàcil que el banc no ens faciliti el crèdit o no puguem esperar els llargs terminis que ens imposen.\nPer a tots aquests casos tan habituals a Solventae tenim un préstec específic, el préstec empresa. Li facilitem el finançament que necessita per als seus projectes o les seves inversions i tindrà l’empenta que necessita el seu negoci per créixer.\nImmediatament tindrà l’aprovació al seu préstec i en molt pocs dies tindrà els diners al seu compte, és la millor solució als problemes de liquiditat quan no pot comptar amb el seu banc.\nTindrà un préstec amb unes condicions flexibles i adaptades a les seves possibilitats.\nEl préstec hipotecari de Solventae és una solució alternativa especialment pensada per a persones que, tot i tenir un pis, casa o local en propietat, tenen tancat l’accés al crèdit bancari.\nAmb el préstec empresa, pot accedir a un préstec d’entre 20.000 i 900.000 € de liquiditat immediata i amb el termini que necessiti, fins a 20 anys, podent cancel·lar en qualsevol moment, totalment o parcialment, sense comissions de cancel·lació i amb la possibilitat d’estar uns anys de carència pagant només els interessos.\nPer fi podrà iniciar aquest projecte de manera immediata o passar aquesta situació evitant impagaments.\nSi té impagaments podrà resoldre’ls i així evitar sancions, no importa si està en Rai o Asnef, no importa si té deutes amb hisenda i seguretat social o si té embargaments o subhastes pendents.\nTornarà a aconseguir el seu equilibri financer, a ser solvent, i podrà accedir a finançament bancari.


El ritme de nous contagis diaris baixa un 67% en una setmana a la Comunitat Valenciana - À Punt\nEl ritme de nous contagis diaris baixa un 67% en una setmana a la Comunitat Valenciana\nSanitat ha comunicat 44 defuncions des de dissabte i se superen ja les 6.000 des de l'inici de la pandèmia.\nUna gran quantitat de persones camina pel Passeig Marítim de València / Manuel Bruque (Efe)\n15 de febrer 2021 - 18:06\nLa xifra de nous casos positius de coronavirus registrats en 24 hores ha disminuït en un 67,74% en els últims set dies. Si el passat dilluns la Conselleria de Sanitat va informar de 2.046 contagis nous, aquest n'ha notificat 660, el registre més baix de la tercera onada. A més, és la primera vegada que es registren menys de mil contagis des del 21 de desembre.\nAixí, s'han registrat 364.807 casos de coronavirus des que va començar la pandèmia, dels quals 30.337 (8,06%) estan actius actualment. No s'assolia una xifra tan baixa de casos actius des del 13 de gener.\nPer províncies, la distribució de nous positius és la següent: 57 a Castelló (37.200 en total), 292 a Alacant (137.120 en total) i 311 a la província de València (190.484 en total). A més, el total de casos sense assignar en tota la Comunitat Valenciana se situa en 3.\nLes dades no són tan positives pel que fa a les morts, ja que s'han superat les 6.000 acumulades. Aquest dilluns s'han comunicat 44 morts en les últimes 48 hores, després que la conselleria no poguera reportar aquesta dada ahir diumenge. Per tant, el total de defuncions des de l'inici de la pandèmia és de 6.002 persones: 695 a la província de Castelló, 2.254 a la d'Alacant i 3.053 a la de València. De les 44 defuncions notificades hui, 34 han sigut entre residents en centres de majors.\nPel que fa a les hospitalitzacions, actualment hi ha 2.355 llits ocupats per pacients amb Covid-19 als hospitals valencians, 491 d'ells a les unitats de cures intensives. A la província de València en són 1.143 (262 a l'UCI); a la d'Alacant, 958 (186 en total); i 254 a la d'Alacant (43).\nHui dia hi ha 145 residències de majors amb almenys un cas positiu de coronavirus, mentre que 64 estan sota vigilància activa de control sanitari. Quant als nous contagis, Sanitat n'ha informat de 148 de nous, 116 afecten residents i 32 personal laboral. A més, han faltat 34 residents.\nTambé s'han registrat 25 nous brots entre els quals destaquen un a Alboraia i un altre a Alginet, que afecten 8 persones cadascun i tenen ambdós origen social.


ivet castaño i vilella 28.02.2018 | 23:45\nAmb gegants, amb música, amb danses... amb cultura popular, civisme, respecte, convivència,... el poble de Balsareny ha respost de nou davant les actituds feixistes del cap de setmana passat. Balsareny malauradament no és un cas aïllat davant aquestes actituds. Malauradament, no.\nPerò d'on surten? Hi són, ja hi eren. Moltes dormien latents en somort en la pretesa «democràcia» postfranquista. Ara les veiem campar pels nostres car-rers, pels nostres barris, pels nostres pobles... emergeixen davant la legitimitat i l'autorització d'un estat repressor i autoritari.\nQui no reconeix la violència policial de l'1 d'octubre, qui no reconeix l'existència de presos polítics, qui no reconeix l'exili forçat, qui no reconeix la manca de divisió de poders, qui no reconeix el resultat d'unes eleccions imposades per ell mateix... és qui encoratja justament aquestes actituds i comportaments que ara es vesteixen amb l'autoritat moral que l'altre els dona.\nMenys mal que el seny no l'hem perdut. Menys mal que la gent hi som i no hem perdut el nord per veure i identificar aquestes actituds que denunciem amb totes les nostres forces. Perquè el que els hi val és la nostra por, però la vam perdre fa molts anys. Estem conjurats a construir una República independent amb uns valors fonamentals de llibertat, de democràcia, de respecte, de civisme... i és evident que en aquest nou Estat, el feixisme i la violència no hi tenen cabuda. I l'1 d'octubre anava d'això justament, anava de dignitat i valentia. I també de drets humans. Ens vam aixecar aquell dia i seguirem tossudament alçats fins que siguem una República efectiva de ple dret sense presos polítics ni exiliats per les seves idees de pau i respecte i sobretot per voler tirar endavant la voluntat democràtica d'un poble.\nHem de continuar defensant els nostres drets com a catalans, defensar tot allò que ens ha fet nació i que ells amb tota la força de l'«Imperio de la Ley» volen arrasar. Per això és important saber les conseqüències dels seus actes, que, entre moltes altres, legitimen una violència explícita i gratuïta i donen suport a actituds feixistes. Perquè el seu és el llenguatge de la repressió, el de la conquesta..., i el nostre és i seguirà sent el de «la revolució dels somriures». Guanyarem.


Ara i Aquí 19 de setembre de 2017 | Andorra Difusió\nAra i Aquí 19 de setembre de 2017\nAra i aquí 2.0 - Omar Alejandro Valdez i Ana Baez\nEl director executiu de la Fundació OMT.Themis, Omar Valdez, i l'experta mundial en turisme sostenible i presidenta de Turismo y Conservación Consultores, Ana Baez, han estat avui al Cafè de l'Ara i Aquí. L'Ana pronuncia demà una conferència, “Mecanismes per prevenir situacions de crisi generades per l’activitat turística en espais naturals”, en el marc de la celebració de l’Any internacional del turisme sostenible per al desenvolupament 2017. Serà a les 19h al centre de congressos d'Andorra la Vella.\nEl cafè del Ara i Aquí amb Omar Alejandro Valdez i Ana Baez\nEl director executiu de la Fundació OMT.Themis, Omar Valdez, i l'experta mundial en turisme sostenible i presidenta de Turismo y Conservación Consultores, Ana Baez, han estat avui al Cafè de l'Ara i Aquí.\nLes alternatives al motor de combustió\nEl secretari general de l'Automòbil Club d'Andorra, Toni Sasplugas, ha donat detalls de la 4ª jornada de la Mobilitat Elèctrica que se celebrarà dissabte vinent. l'organitzan l'ACA i FEDA, am el patrocini de Crèdit Andorrà i el Comú d'Andorra la Vella, i la col·laboració de RTVA.\nAquelles boires que et venen al cap\nEls pensaments negatius, com descobrir-los i estratègies per superar-los. Ha estat el tema que avui ens ha portat la Núria Prenafeta al segon espai 'La cuina del talent' de la temporada.\nAixí sona el sol\nAmb l'Òscar Royo, estrenem un nou espai. Un temàtic musical. Avui, el sol com a 'excusa'. Cliqueu a l'enllaç i deixeu-vos anar.


Un llibre recull les principals aportacions catalanes\nInici Temes Actualitat Un llibre recull les principals aportacions catalanes\nAra Llibres publica ‘Born in Catalonia', una obra que posa en relleu les principals contribucions que han fet els catalans al món\nPortada de 'Born in Catalonia' - Ara Llibres\n‘Esforç i talent nascuts a Catalunya' és l'eslògan que, en català, castellà, francès i anglès, corona aquest llibre. I és que ‘Born in Catalonia' (Ara Llibres) recull en diversos idiomes les principals aportacions del nostre país al progrés del món. Hi trobareu personatges singulars, com el cardiòleg Valentí Fuster, el cuiner Ferran Adrià o l'artista Joan Miró. Creacions úniques, com la Sagrada Família o la Seu Vella; entitats famoses arreu, com el Barça; empreses i festivitats que són patrimoni de tots, com la Diada de Sant Jordi.\nTal com escriu Vicenç Villatoro al pròleg de l'obra: "Moltes coses memorables han nascut a Catalunya. Han nascut a Catalunya més coses i més persones que han fet coses memorables de les que aparentment correspondrien en proporció a un país de pocs quilòmetres quadrats i pocs milions d'habitants".


Aquesta setmana l'Agència Catalana de l'Aigua ha notificat a l'Ajuntament de Ripollet l'aprovació d'un projecte, per un import de 315.755 euros, per a la retirada de canyes i rizomes a la part del riu Ripoll inclosa entre la presa de Barneda fins el límit amb Barberà del Vallès i en el riu Sec, en el terme municipal de Ripollet. Aquesta actuació està inclosa a la "Memòria per a la recuperació de les lleres dels rius Ripoll i Sec al seu pas per Ripollet, les àrees de ribera i els espais lliures vinculats al sistema fluvial".\nRecuperació mediambiental de l'entorn fluvial\nA més, també aquesta setmana han començat els treballs per a la redacció del projecte executiu de recuperació mediambiental de l'entorn fluvial del tram de la llera del riu Ripoll, compresa entre el futur gual del polígon industrial Molí d'en Xec i la presa de Barneda. Aquest projecte l'ha encarregat l'Ajuntament a l'empresa Naturalesa Conservació SL.\nAquest projecte consisteix en la millora de la diversitat biològica i la qualitat paisatgística de la llera del riu introduint espècies autòctones per potenciar la funció de corredor biològic. També forma part d'aquest projecte la retirada de les restes de les hortes instal·lades a la llera fluvial, així com les estructures alienes a l'ecosistema de ribera (canals o barraques, entre d'altres). Per això, ja han començat les tasques d'informació als usuaris d'horts en aquest tram de la llera per tal que, al finalitzar la collita d'estiu, retirin les seves pertinences.\nUn gual que unirà diversos municipis\nPer últim, l'Àrea Metropolitana de Barcelona continua amb els treballs previs a la construcció del gual a l'alçada del Molí d'en Xec. Aquest gual, juntament amb un altre sobre el riu Sec, a l'alçada del parc Massot, comunicarà els municipis de Barberà, Montcada i Cerdanyola pel marge dret del riu Ripoll.\nPaulatinament, comencen a fer-se realitat tots els projectes que inclou la memòria feta des de la regidoria de Medi Ambient de l'Ajuntament, també gràcies a la col·laboració de l'Agència Catalana de l'Aigua, l'Àrea Metropolitana de Barcelona, la Diputació de Barcelona i el Consorci del Besòs Tordera.\nAquest juliol, a Casa Natura, i al setembre, al Centre Cultural, es pot veure l'exposició que explica tot el projecte i la vinculació del nostre municipi amb el riu, juntament amb un reportatge fotogràfic d'Acció Fotogràfica Ripollet amb el seu relat del riu Ripoll. Poden trobar més informació sobre les dues exposicions en aquest enllaç.


» La Consagració de la Primavera.\nLa Consagració de la Primavera.\nSetembre 26, 2009 | Categoria: Articles\nDels incomptables equinoccis que s’han pogut observar en el planeta Saturn, aquest haurà estat el millor controlat i fotografiat en multitud d’imatges, gràcies a l’emissari enviat des de la Terra, la sonda Cassini, un fidel explorador robòtic.\nDes del nostre planeta, la visió dels anells de Saturn durant l’equinocci, es extremadament fina i limitada. Però la sonda Cassini, en la seva òrbita al voltant de Saturn, no ha tingut cap problema en poder observar els seus anells, amb una inclinació de 20 graus per sobre dels mateixos. D’aquesta manera la càmera de gran camp de la Cassini, a pogut enregistrar un total de 75 imatges i confeccionar aquest mosaic, en el moment que el Sol es trobava exactament per sobre del seu equador, amb la presència d’algunes de les seves llunes.\nLa geometria de la il·luminació durant aquest equinocci, ha mostrat un angle baix de llum, enfosquint una part dels anells i fent brillar anòmalament provocant ombres a través dels mateixos. Aquestes escenes, han estat sobradament mostrades en un esdeveniment que succeeix cada 15 anys.\nLes imatges capturades per aquest mosaic, s’han pres durant unes vuit hores aproximadament, i va caldre processar-les per tal d’ajustar-les.\nSense el procés de millora, els anells serien invisibles en aquestes imatges. Per observar la regió fosca (a la dreta) dels anells s’ha comparat la brillantor de la regió més clara (a l’esquerra) en un factor de tres i tot seguit el conjunt dels anells s’augmentat la brillantor global en un factor de vint en relació al mateix planeta. Així dons, la regió fosca dels anells és 60 vegades més brillant i la regió més clara disposa d’una millora de 20 vegades.\nA més podem observar la lluna Janus de 179 quilòmetres de grandària a la part inferior esquerra de la imatge. Epimateus de 113 quilòmetres, és pot observar al fons en la regió central. Pandora de 81 quilòmetres de grandària, al costat dret dels anells. Atles una lluna de 30 quilòmetres, el podem observar dins de l’anell F, a la dreta de la imatge. La brillantor de les llunes, també s’ha tingut que augmentar entre 30 i 60 vegades per fer-les visibles més fàcilment.\nLes imatges es varen capturar el dia 12 d’agost de 2009, 1,25 dies després de l’equinocci exacte, amb filtes espectrals vermells, verds i blaus, amb la càmera de gran camp i es varen combinar per generar una imatge en color natural. Les imatges es varen prendre des d’una distància a Saturn de 847.000 quilòmetres, amb una resolució de 50 quilòmetres per píxel.\n[…] 26 Setembre 2009. La Consagració de la Primavera. […]


'Eva y Adán', este dissabte en l'Auditori Molí de Vila de Quart de Poblet - El Meridiano de L'Horta\n‘Eva y Adán’, este dissabte en l’Auditori Molí de Vila de Quart de Poblet\nEste dissabte a les 19.00 hores en l’auditori Moli de Vila de Quart de Poblet podreu vore ‘Eva y Adán’. És una adaptació del mite des del cos i les seues possibilitats. La primera dona i el primer home es miren amb curiositat, es descobreixen similars i gaudeixen d’una vida salvatge i idíl·lica. Eva y Adán vola per damunt de qualsevol clixé de sexe o de gènere.\nUn espectacle de dansa actual amb ritme i molt d’humor a Quart de Poblet. Dansa per a menuts i també per a majors. Una oportunitat immillorable per a acostar-se per primera vegada a aquest meravellós art. Origen, encontre, ingenuïtat, curiositat, descobriment, joc, desenvolupament i progrés són les bases d’aquesta peça que ens endinsa en la comunicació i en les relacions humanes.\nSota la direcció d’Asun Noales, ballarina, coreògrafa i docent amb una dilatada i exitosa trajectòria, Otradanza s’ha consolidat com una de les companyies amb més projecció i prestigi del panorama valencià i de tot l’estat espanyol. Les entrades costen 2,5 i 3 euros.\nTags: auditori Molí de Vila Ayuntamiento de Quart de Poblet Eva y Adán Quart de Poblet teatro


Las nuevas tendencias en e-commerce para 2018 - Las nuevas tendencias en e-commerce para 2018 | CaixaBankConsumer\nangle-left Las nuevas tendencias en e-commerce para 2018\nLes noves tendències en e-commerce per al 2018\nLa consolidació del comerç digital o e-commerce a Espanya és una realitat indiscutible. Cada cop són més els usuaris que veuen en les compres en línia grans avantatges, com ara la comoditat, la flexibilitat, una àmplia oferta i fins i tot importants estalvis econòmics i de temps. I és que, encara que les botigues físiques continuen sent el canal de compra favorit pels consumidors, les compres en línia guanyen cada cop més adeptes. Segons reflecteix l'Informe Total Retail 2017, elaborat per Pwc a través d'entrevistes a més 24.000 consumidors de tot el món —més de 1.000 espanyols—, el percentatge de consumidors que ja compren en línia, almenys una vegada a la setmana, ha augmentat del 19% al 27%, i del 48% al 58% en el cas dels que ho fan almenys una vegada al mes.\nEn aquesta línia, hem analitzat les tendències que seran clau en l'evolució d'aquest tipus de comerç de cara al 2018:\nConsolidació definitiva de les “botigues de botigues”\nEls marketplaces, el que es coneix com les “botigues de botigues”, són, sens dubte, els protagonistes d'aquest creixement en les vendes per internet, i s'han convertit en temps record en els principals canals de venda en línia. Actualment el 60% de les compres efectuades pels internautes espanyols es produeixen en aquest tipus de ‘botigues’ i les xifres van en augment gràcies a les garanties que ofereixen aquests players tant a les marques (que venen a través d'aquestes plataformes) com als mateixos usuaris. El millor exemple és Amazon, un gegant que en poc temps ha esdevingut el més important i influent canal de venda en línia no només a Espanya, sinó també a Europa i a la resta del món.\nAmb un benefici anual de 2.371 milions de dòlars i un increment de les seves vendes de més d'un 27% el 2016, avui Amazon es pot considerar el primer cercador de productes, per davant, fins i tot, d'un altre ’gegant‘, fins ara imbatible, com és Google.\nComprar a través del mòbil\nCada vegada hi ha més usuaris que compren per internet des de dispositius mòbils. Si ho traduïm a percentatges, 6 de cada 10 espanyols ja són compradors mòbils, cosa que està obligant les botigues en línia a adaptar-se ràpidament a aquesta nova forma de comprar per posar a disposició del client un disseny optimitzat i adaptat de la seva botiga —el que es coneix com a responsive. I els experts vaticinen ja que l'any vinent el nombre de botigues en línia adaptades als dispositius mòbils augmentarà encara més.\nMillorar encara més els terminis d'entrega\nAquest és un dels principals avantatges del negoci de l'e-commerce. I millorar encara més els terminis des que el client compra un producte fins que el rep a casa seva és, sens dubte, una tendència que cada cop adquireix més força. En aquesta línia, novament Amazon ha estat pioner amb el llançament el 2017 del seu servei ‘Prime’: un sistema d'entrega amb la possibilitat de tenir un missatger a la porta de casa que et lliura la compra en un termini màxim de dues hores.\nA això se suma la possibilitat d'oferir al client la recollida de les seves comandes en un punt pròxim al seu barri o localitat, mitjançant acords amb els petits comerços locals que, a més de reduir els temps d'entrega, milloren els beneficis d'aquests negocis més petits. I encara que soni futurista, Amazon ja està experimentant amb drons per oferir encara més immediatesa en les seves entregues.\nBig Data i tecnologia al servei del client\nEls experts asseguren que el big data és el futur: treballar amb la gran quantitat d'informació de què es disposa està permetent ja a les empreses establir nous mètodes per relacionar-se amb els seus clients, i gràcies a innovacions com la ‘microsegmentació’ és possible personalitzar els missatges de manera molt més senzilla.\nEncara que, de moment, el big data només està a l'abast dels més ‘grans’, a poc a poc el seu ús s'anirà generalitzant, generant, a més, importants canvis en les interaccions, el màrqueting i les operacions entre empreses i clients. El big data permet conèixer més bé l'usuari, i això, sumat a una analítica predictiva, permetrà als comerços en línia no només optimitzar, sinó sobretot adaptar els processos de comprar de manera personal a cada usuari i millorar, així, la seva experiència de compra.\nAssistència i atenció personalitzada al client\nL'assistència a qualsevol hora del dia o de la nit a través dels centres d'atenció telefònica de les empreses de venda en línia ha millorat la percepció dels clients pel que fa a l'atenció pròxima, minimitzant així aquest desavantatge que perceben respecte de les botigues físiques. De cara al 2018 el sector haurà d'invertir en oferir més tranquil·litat i garantia als clients en aquest sentit, així com assistència personalitzada durant l'experiència de compra. L'assistència per xat en temps real —chatbots o assistents virtuals— és una de les tendències que arribarà amb més força l'any vinent.\nPlataformes de pagament més segures\nInvertir en plataformes de pagament més segures és un altre dels reptes a què hauran d'enfrontar-se les empreses del sector e-commerce. Malgrat la comoditat i facilitat en les compres, la xarxa també obre la porta a alguns riscos relacionats amb la ciberseguretat i el robatori d'informació als quals cal donar resposta. Segons una recent enquesta sobre aquest tema, el 66% dels consumidors espanyols temen que les seves dades personals siguin hackejades mentre compren a través d'internet.\nSi vols donar als teus clients tota la seguretat que es mereixen en les compres en línia, res millor que deixar-te assessorar pels professionals de CCF. Pots consultar tots els serveis que posem a la teva disposició, aquí:\nPublicat el 15/01/2018 a


La freda relació entre Paula Echevarría i els seus sogres podria haver estat un dels motius del divorci\nEl cantant va confessar que mai no van ser «millors amics»\nEls pares de David Bustamante | Cedida\nEl divorci de Paula Echevarría i David Bustamante no para de generar polèmica. Des que es va saber ahir que la parella se separava, les notícies no han parat de sorgir. Ara alguns mitjans apunten que un dels motius de la ruptura va ser la tensió entre Paula i els pares del cantant. El debat sobre una mala relació entre sogres i jove va sorgir el passat mes de setembre quan David Bustamante va anar com a convidat al programa de Bertín Osborne ‘Mi casa es la tuya’.\nEn l'entrevista ja va sorprendre l'absència de Paula, encara que es va justificar perquè es tractava de la protagonista de ‘Velvet’, programa de la competència. El cantant, aprofitant que l'actriu no hi era, va parlar sobre la relació entre ella i els seus pares. Concretament el debat va sorgir quan Fabiola va preguntar directament per aquesta qüestió. El cantant, intentant escapar de la situació de la millor manera possible, va assegurar que tenien una relació formal: «La seva relació és cordial. No són millors amics, però es porten de manera cordial».\nJa llavors aquesta afirmació de Bustamante va encendre les xarxes socials i van ressorgir els rumors del passat que apuntaven que l'actriu no es portava gens bé amb els pares del càntabre. Per la seva banda, Bustamante mai no s'ha vist afectat per aquesta tensió i no va dubtar a comprar als seus progenitors una casa a Madrid al costat de la seva. Ara, com afirma ‘Informalia’, el cantant es mudarà a aquesta casa per estar més a prop de la seva filla, que viurà amb Paula al domicili familiar.


Condemnat a dos anys de presó el conserge d'un centre cívic per tocaments a una menor | NacióTarragona\nCondemnat a dos anys de presó el conserge d'un centre cívic per tocaments a una menor\nL'Audiència de Tarragona també imposa a l'home cinc anys de llibertat vigilada\nper NacióDigital , 17 de setembre de 2019 a les 08:40 |\nL'Audiència de Tarragona, en una imatge d'arxiu. | Sílvia Berbís\nL'Audiència de Tarragona ha condemnat a dos anys de presó i a cinc anys més de llibertat vigilada el conserge d'un centre cívic del Camp de Tarragona per fer tocaments a una nena de dotze anys. Els fets van passar a final de novembre del 2015. Segons la sentència, la menor assistia a l'equipament dos cops per setmana i el dia dels fets va anar-hi a estudiar perquè l'endemà tenia exàmens a l'institut on cursava 2n d'ESO. En un moment donat, la noia va sortir de l'aula perquè estava molt angoixada i el treballador va aprofitar per tocar-li un pit. L'Audiència ha condemnat l'home per un delicte d'abús sexual i també li prohibeix apropar-se a menys de 500 metres de la víctima durant cinc anys.\nSegons els fets provats durant el judici, la menor estava molt nerviosa i plorosa pels exàmens, i la responsable d'un dels grups del centre cívic del qual formava part, va dir-li que sortís de l'aula. La nena va rentar-se la cara i va sortir al pati a prendre l'aire. Quan es trobava allà va aparèixer el conserge i va dir-li que la responsable del grup la buscava, per la qual cosa ella es va dirigir novament a la classe.\nEl condemnat va caminar darrere seu fins que es va posar al costat d'ella i, trobant-se darrere d'una mena de mural, l'acusat va posar el seu braç damunt l'espatlla de la menor i amb la mà li va tocar un pit, pressionant uns segons fins que va aparèixer la responsable i va deixar de fer-ho.\nLa dona va preguntar a la menor què li havia passat en veure-la molt afectada i la va abraçar. Per la seva banda, el conserge va preguntar a la responsable si volia que acompanyés la nena a beure aigua i aquesta li va dir que no feia falta i que ja se n'ocuparia ella. Posteriorment la menor li va explicar els fets i van posar-ho en coneixement dels pares. Com a conseqüència d'aquests fets la menor va patir problemes d'insomni i pors recurrents vinculats a la situació que va viure.\nL'Audiència de Tarragona ha condemnat l'home com a autor d'un delicte d'abús sexual a una pena de dos anys de presó, a la prohibició d'apropar-se a la menor a menys de 500 metres durant cinc anys, llibertat vigilada durant cinc anys i a la inhabilitació especial per a qualsevol professió o ofici que comporti contacte regular i directe amb menors d'edat, durant el mateix període.\nEl tribunal ha aplicat a l'home l'atenuant simple de reparació del dany perquè el mateix dia del judici ja havia consignat els 400 euros que li demanaven en concepte de responsabilitat civil pels danys morals, però ha descartat rebaixar-li més la pena per dilacions indegudes -tal com demanava el seu advocat- perquè les atribueix a l'acció de la defensa.\nGeneral, Camp de Tarragona, Tarragona, tocaments, Audiència de Tarragona, abús sexual, conserge, menor


ALGUER , FRANCA MASU , MÚSICA , SANTA TECLA , TARRAGONA , VÍDEOS »\nAra que s'apropa el bon temps, quan hagi deixat de ploure quedi clar, la Setmana Santa s'escorrerà veloç i tindrem l'estiu a la cantonada. I vindrà la festa major de Tarragona, la meva estimada Santa Tecla, que enguany tindrà com a pregonera una bona amiga, la cantant algueresa Franca Masu.\nA ella la vaig conèixer en un concert de Tarragona gràcies al meu amic Anton que ja era un seguidor constant d'ella. La varem anomenar La Perla de l'Alguer i més tard la varem conèixer, i escoltar cantant, a Sardenya. Li varem dur unes fotos que li havíem fet a Tarragona i tot havent sopat va arribar aquest regal anomenat concert en un espai petit de la ciutat d'aquesta illa italiana on encara es parla el català.\nQue enguany vingui a fer el pregó és molt important perquè és una convidada de primera, atès que l'Alguer i Tarragona són ciutats agermanades i que enguany es compleix el quarantè aniversari de l'agermanament, i sobretot perquè retrobar-se amb ella serà tot un plaer. Ja fa unes setmanes que és de gira per Catalunya però el proper mes d'agost farà la seva estada a Tarragona.\nLa franca té una veu prodigiosa i una elegància sobre l'escenari que he vist molt poques vegades. Poder parlar amb ella, veure-la somriure i saber que està bé em serà suficient. Si a sobre ens canta ja tindrem el regal del cel. Ens veiem aviat Franca. Aquesta cançó que us poso té molta significació personal.


Inici » Actualitat » Notícies » Tercera dosi de la vacuna a la residència municipal Penedès\nTEMES: Al Prat ens cuidem,Persones,Informació de servei de l'Ajuntament del Prat, Gent Gran, Viure en Salut, Prevenció i seguretat\nUn total de 24 persones residents que ja havien rebut la pauta convencional han estat vaccinades avui per tercera vegada\nVacunació de la tercera dosi a la residència municipal de gent gran Penedès.\nUn total de 24 persones han rebut avui la tercera dosi de la vacuna contra la covid a la residència municipal de gent gran Penedès. Aquestes persones ja van rebre la primera vacuna al gener passat, i la segona unes setmanes després.\nLes autoritats sanitàries recomanen administrar una tercera dosi de la vacuna a aquelles persones que tenen un risc alt que es produeixi una resposta immune insuficient amb la pauta convencional (dues dosis). Entre aquestes persones es troben les d'edat avançada que viuen a residències per a gent gran. Per contra, la tercera dosi no es recomana per a la població general.\nMarató de vacunacions al Prat\nAl Prat es faran els propers dies dues maratons de vacunació, concretament al Centre Cívic Jardins de la Pau els propers dies 23 i 30 de setembre. Hi podrà acudir tota persona major de 12 anys i sense cita prèvia. Les persones menors de 16 hauran d'anar acompanyades d'una persona adulta responsable.\nLes vaccinacions es faran en horari de matí (de 9.30 a 13.30 h) i de tarda (de 15.15 a 19.15 h). Per rebre la vacuna cal portar la targeta sanitària o bé un document d’identitat vàlid.\nLes autoritats sanitàries animen especialment les persones del grup d'edat d'entre 20 i 34 anys a vacunar-se contra la covid. Aquest col·lectiu és el que presenta actualment un dèficit de vaccinació més preocupant.\ndivendres, 22 octubre, 2021 - 13:15\nEs preveu una vintena d’activitats de sensibilització\nS’inicia la campanya “Per a un món millor, defensem la cooperació”\nImpulsada pel Programa Municipal de Cooperació, Justícia, Pau i Drets Humans...


Contacte – Jolly DMC - Your Incoming travel agency\n- - Grups d’adults - - Grups d’estudiants\n- - Circuits Espanya - - Circuits Itàlia\n- Excursions - M.I.C.E.\nDe conformitat amb el que estableix la normativa vigent en Protecció de Dades de Caràcter Personal, l’informem que les seves dades seran incorporades al sistema de tractament titularitat de JOLLY DMC SL, amb CIF B-65.901.555 i domicili social al c / Indústria, 32 08370, CALELLA (BARCELONA), amb la finalitat d’atendre les seves consultes i remetre-li informació relacionada que pugui ser del seu interès. En compliment amb la normativa vigent, JOLLY DMC SL informa que les dades seran conservades durant el termini estrictament necessari per complir amb els preceptes esmentats anteriorment.\nMentre no ens comuniqui el contrari, entendrem que les seves dades no han estat modificades, que vostè es compromet a notificar-nos qualsevol variació i que tenim el consentiment per a utilitzar-los per finalitats esmentades.\nJOLLY DMC SL informa que procedirà a trarar les dades de manera lícita, lleial, transparent, adequada, pertinent, limitada, exacta i actualitzada. És per això que JOLLY DMC SL es compromet a adoptar totes les mesures raonables perquè aquests es suprimeixin o rectifiquin sense dilació quan siguin inexactes.\nD’acord amb els drets que li confereix la normativa vigent en protecció de dades podrà exercir els drets d’accés, rectificació, limitació de tractament, supressió, portabilitat i oposició al tractament de les seves dades amb caràcter personal així com del consentiment prestat per al tractament dels mateixos, dirigint la seva petició a l’adreça postal indicada més amunt o al correu info@jollydmc.com.\nAl seu torn, l’informem que pot contactar amb el delegat de Protecció de Dades de JOLLY DMC SL, dirigint-se per escrit a l’adreça de correu dpo.cliente@conversia.es o al telèfon 902 87 71 92.\nAmb enviament del formulari de recollida de dades vostè accepta la política de privacitat de JOLLY DMC SL.


Comentaris virus-lents (44): Ebolavirus: Alguns fets i comentaris addicionals | comentarisviruslents\nComentaris virus-lents (44): Ebolavirus: Alguns fets i comentaris addicionals\nDeja un comentario Publicado por fxavierabad en septiembre 1, 2014\nEl procés, el argument.\nLa OMS parla ja de 1500 morts amb un total de més de 3000 casos. Compte!! Els casos confirmats ho son per proves de laboratori o amb simptomatologia compatible o morts sospitoses o no explicables; tenint en compte com de debilitades estan les potencialitats diagnòstiques i de supervisió o vigilància epidemiològica en aquest països, encara i la activitat d’ONGs, la xifra de casos totals reals (inclouria probables, sospitosos i no registrats, però també els no declarats) és probablement JA d’uns quants milers més.\nEl període de duplicació de la infecció està en uns 30-35 dies. Per tant cada mes es duplica el nombre d’afectats. Doblar quan tens 100 infectats és una “cosa” (100 infectats més). Doblar en el mateix temps quan tens 1500 infectats és una “cosa” 15 vegades pitjor (1500 infectats més). A tal efecte algú podria recordar la rondalla dels grans d’arròs i el tauler d’escacs. Res semblant!!\nDefinitivament la mortalitat del brot NO és del 90%. Està estabilitzada entre el 50-55%. Encara que segur que hi ha una subestimació de la mortalitat, crec que la subestimació dels casos d’infectats (gent malalta que es queda a casa o s’amaga) és encara més gran el que tibaria la mortalitat cap a percentatges inferiors.\nLes cinètiques actuals de mortalitat i nombre d’afectats estan en una rampa ascendent de pendent fort (una típica fase exponencial, veure gràfica superior; font: http://grantbrown.github.io/Ebola-2014-Analysis-Archive/Aug_28_2014/Ebola2014/Ebola2014.HTML). Tanmateix qualsevol extrapolació mantenint el valor del pendent és agosarat, per no dir malintencionat. Hi ha tants de paràmetres que és impossible que tots evolucionin en els valors actuals.\nQue el brot, encara i el moviment de persones, és de lenta transmissió (que no és una grip o que no té la capacitat que tingué SARS en el seu moment) ho indica que 2/3 parts dels casos reportats són al voltant de l’epicentre del brot; una zona fronterera de Guinea, Libèria i Sierra Lleona. Encara que hi ha focus en altres indrets i fins i tot països (ara acaba d’entrar a la llista Senegal) sempre han estat, fins ara, “puntuals”, i si es gestionen adequadament no generaran dispersions addicionals.\nHi ha molts factors que també hi juguen, encara que en desconec els percentatges, però la visió de les velocitats de propagació, o més concretament de la progressió del nombre de casos confirmats, probables i sospitosos (les ja esmentades pendents) en els tres països ofereix un contrast força interessant. Al país on es va iniciar, Guinea, no hem arribat als 700 afectats “declarats” mentre a països on el brot es va declarar setmanes o mesos més tard estem ja per mil o mil quatre cents afectats (veure gràfica superior). Millor sanitat? Millor educació i estructures de servei més organitzades? Pur atzar? Tanmateix el factor de una hipotètica millor sanitat pot ser temporal; una estructura estressada, que perd la primera línia de combat (metges, infermeres, que s’infecten al seu lloc de treball) per manca de material de protecció o inobservança de protocols arriba a un punt de no retorn.\nEl proper futur i les seves derivades\nProbablement l’esdevenir de l’epidèmia en les properes setmanes o mesos es jugarà a les ciutats. Eradicar Ébola (o al menys contenir-lo) en cuitats populoses com Conakry (Guinea), Freetown (Sierra Lleona), Monròvia (Libèria) i Lagos (Nigèria) és cabdal per no donar peu a posteriors amplificacions o disseminacions. Ja no son poblets petits mal comunicats, son zones molt poblades amb importants xarxes de comunicació i per tant disseminació.\nPaisatges després de la tragèdia. Encara que no hi ha bloqueig ni restriccions dures per viatjar el que és segur és la terrible afectació per l’economia d’aquests països del brot actual. Es de témer que, quan el brot es contingui i esperem sigui esborrat, ens quedaran uns països més pobres, amb sistemes sanitaris encara més debilitats i fora del focus d’atenció mundial i per tant de mesures de suport econòmic o estructural.\nN’hi ha prou amb un salt. Gire i col·laboradors, fa uns dies, mitjançant l’aplicació de les tècniques genòmiques (seqüenciació d’àcids nucleics) a prop de cent genomes de virus procedents d’uns 80 infectats confirmats (que representaven el 70% dels casos confirmats fins la data a Sierra Lleona, per tant una mostra molt representativa) han donat informació sobre l’entrada del patogen a Sierra Lleona, la seva dinàmica de transmissió i la seva evolució dins el brot.\nA la pregunta si el brot tenia un origen únic i després ha caminat sol dins la població humana o si hi hagut diferents salts del virus des d’el reservori animal cap a humans, posant més combustible al foc, la resposta és que el salt ha estat únic. A Sierra Lleona el virus va entrar a partir d’un enterrament d’un sanador que havia estat a Guinea, que va generar una corona de primers contactes. Les seqüències analitzades son “molt homogènies”, tenen pocs canvis entre si, entre el cas índex (el sanador), les dones que l’enterraren (primera corona) i els infectats posteriors. Si l’epidèmia tingues actors diversos (virus ARN, recordem amb una alta variabilitat) el més probable es que haguéssim trobat virus amb unes quantes diferencies en el genoma ja que vindrien de virus parentals cadascun de branquetes o branquillons evolutius diferents (propagant-se a diferents colònies de ratpenats sense contacte entre elles, per exemple, i infectant ésser humans cadascun pel seu compte en llocs diversos). Com això no s’ha trobat l’entrada és única.\nLa velocitat d’aquests canvis a la seqüència pot ser mesurada (hi ha estimacions, per un breu esbós del mecanisme mireu entrada 34). Els autors indiquen una taxa de substitució de 8×10-4 per lloc (o posició) a la seqüència i any. Llavors, comptant els canvis d’una seqüència “general” d’un brot (com l’actual) respecte la d’un altre brot previ del que assumim que procedeix podem inferir (comptant cap enrere) en quin moment aquells virus van divergir, van començar a viure histories evolutives diferents. És un procés d’inferència a partir d’una foto actual. La conclusió dels autors és que aquest Ebolavirus ara actiu es va separar del tronc comú pels vols del 2004 i ha donat el brot de 2007-2008 a la República Democràtica del Congo i l’actual (Guinea, Sierra Lleona, Libèria, Nigèria). Per distància de seqüència la seqüència del brot de Gabon encara és propera (2002) mentre que les seqüències del sXX estan ja bastant separades.\nA les seqüències d’aquest brot s’han trobat desenes i desenes de mutacions (vora quatre-centes); algunes son “sinònimes”, és a dir, la mutació no arriba a canviar l’aminoàcid de la proteïna; altres son “no sinònimes” i sí impliquen un canvi en un aminoàcid que afecta a la proteïna fent aquesta no funcional, o igual de funcional, o conferint-li alguna nova característica. Els autors mostren que, en aquest brot, aquesta taxa de substitució és el doble que en altres brots i a més que hi ha més mutacions “no sinònimes” dins el brot, és a dir, que determinen canvis visibles, a nivell de proteïna. No s’han fet anàlisis funcionals amb la qual cosa no sabem si aquestes mutacions “no sinònimes” son majoritàriament deletèries o adaptatives (per tant milloren el fitness, les capacitats del virus). Sí que han descrit, però, que unes quantes mutacions “no sinònimes” han estat fixades, se estan mantenint durant la propagació del virus, la qual cosa vol dir que probablement li donen algun avantatge al virus o bé que en un relació cost/benefici li son favorables. El que sí apunten els autors és que com més gran sigui el terreny de joc (el nombre d’infectats), més marge s’està donant al virus perquè vagi ajustant la seva maquinària al nou hoste, recordem que els humans no som l’hoste natural d’aquest virus, i li estem donant oportunitats per adaptar-se, per fer-nos seus, en un sentit més evolutiu. Per això els autors criden per una ràpida contenció del brot, per no donar possibilitats als virus circulants.\nNo ens posem nerviosos, però. Que les mutacions o canvis en el genoma no han de tenir necessariament una relació amb la severitat del brot. Les 50 mutacions no sinònimes fixades, 8 d’elles a zones altament conservades del genoma de tots els ebolavirus, poden ser la base per investigar si anem cap a una major virulència o cap una certa atenuació i menor agressivitat del virus (en termes de mortalitat). Sense més dades, jo “crec” (i el verb està ben posat, és una creença) que anirem cap al segon escenari i no cap al primer.\nLlegiu el final de l’article, per cert (us poso el link) http://www.sciencemag.org/content/early/2014/08/27/science.1259657.full\nFa que tot el que està escrit al paper tingui un sentit molt, però que molt, diferent.\nGire et al. 2014. Genomic surveillance elucidates Ebola virus origin and transmission durting the 2014 outbreak. Sciencexpress Reports\n← Comentaris virus-lents (43): Medicina darwinista? Acció-reacció; canvi i adaptació?\tComentaris virus-lents (45): Per l’Ebolavirus no hi ha factor de protecció que valgui: no sap broncejar-se →


Grup Sardanista Maig | Cultura Popular\nLa Colla Sardanista Maig, que actualment té el nom de Grup Sardanista Maig, es va fundar l'any 1965 al barri de Sant Andreu. Després de passar uns anys a la Cooperativa la Lleialtat del barri de Gràcia, ara té la seu al districte on va néixer, concretament a la Societat Cultural i Esportiva la Lira, de la qual és una secció.\nEl grup és format per quatre colles organitzades per edats: la Xamosa, per als nens entre cinc i onze anys; la Xàldiga, on ballen els joves fins a divuit anys; la Maig, que és la colla principal amb membres adults; i els Dansaires de Maig, colla creada inicialment per a joves, però que des del 1999 és la veterana del grup, amb membres de més de quaranta anys. Durant uns quants anys va funcionar també la colla Xiroia, fundada el 1982 amb els germans petits dels components del Grup Sardanista Maig i amb més nens del barri de Sant Andreu.\nEl grup ha participat en moltes competicions i hi ha obtingut resultats destacats: la tercera posició en diversos campionats de Catalunya de lluïment i també i la segona i tercera posicions en el campionat de punts lliures.\nA banda les competicions, el Grup Sardanista Maig ha participat en més esdeveniments, com ara la inauguració dels Jocs Olímpics de Barcelona, l'enregistrament d'un programa sobre sardanes per a una televisió de Corea del Sud, partits del Trofeu Joan Gamper del FC Barcelona, partits de la selecció catalana de futbol, el Festival de la Dansa de Basilea o el Festival Internacional Total Festum de Montpeller. L'any 2005 va enregistrar un disc amb la cobla Marinada per commemorar el quarantè aniversari del grup.


El futur de la UE Figueres ! directe!cat\nFa quasi 90 anys que hi ha futbol a Figueres, mitjançant l'Unió Esportiva Figueres. Un equip que, com molts del Principat, conserva un passat gloriós, amb temporades a la segona divisió i una temporada, la de 1991-1992, en què van estar a punt de fer el salt a primera.\nLa situació actual del club és molt pitjor: A principis de la temporada 2006-2007 el grup inversor de Miapuesta.com, encapçalat per Enric Flix, es va fer amb el control de la majoria d’accions de l’entitat i va agafar les regnes del club amb la intenció de reflotar-lo i dur-lo, en 5 anys, a la primera divisió.\nAixò és el que deien, ja que les coses no han anat ben bé així: a meitat de temporada, Enric Flix va dir que s'endurien el club de Figueres, i s'establirien en una altre ciutat on tinguessin més suport.\nAra un seguit d'incondicionals de la Unió Esportiva Figueres han creat un bloc a Internet per tal de mobilitzar-se i evitar que la Unió Esportiva Figueres desaparegui. Les mobilitzacions contra els especuladors esportius no han fet més que iniciar-se. Des del directe!cat, donem tot el nostre suport perquè la situació del Figueres es normalitzi i el club torni a donar grans tardes de futbol al públic de l'Empordà.\n2 de juliol de 2007, 14.29 h\nBoicot a Miapuesta!!\nFlix no ens robis la Unió\nRauxa Empordanesa i Ultres tramuntan sempre amb la Unió


VIATGES I CAMINADES: de febrer 2015\nPROJECTANT VIATGE 2015\nNo descobreixo res si dic que una part molt important del viatge n’és la seva planificació. I en això estic.\nJa fa dies en que el meu cap marxa a terres llunyanes i llocs desconeguts per a mi i em comença a apressar l’ànsia de marxar. Estic molt bé a casa, amb el meu ordre i les meves coses, però una part de mi vol marxar per acumular visions, espais, olors, persones, diferents estils de vida i de viure, rialles de nens, mirades perdudes d’ancians, mirades castigades de persones que no han pogut escollir, mirades d’esperança de joves amb ambició, mirades d’il·lusió de persones que, malgrat tot, saben trobar el seu moment de felicitat.\nHe après a mirar les mirades. En elles pots veure una vida, un moment, una persona. No és el color dels ulls, ni la seva grandor, és la mirada la que ens diu com és en aquell moment la persona i quina història porta a sobre.\nSovint, cada dia i sobretot a les ciutats, passem al costat de moltes persones, la majoria anònimes, desconegudes, que ens importen ben poc; però cadascuna d’elles porta una història del dia o de fa anys a sobre. Vet aquí un “poema” que vaig escriure un dia sobre això\nGent. Molta gent.\nimmersos en la multitud de la ciutat.\nunes ulleres amaguen les llàgrimes\nque una dona deix caure al carrer.\nQue passa? Qui es?\nNo ho se. Sols noto el seu dolor.\nS’allunya seguida de la meva mirada\ni segueixo pensant\nDolor. Sempre present;\ndolor no per anònim menys dolorós.\nEm dol aquest plor anònim\namagat en la indiferència de la multitud.\nQuantes històries m’envolten\ni passo, passem , fredament, al seu costat\ncapficats en la nostra rutina\ndel cada dia igual.\nSon persones anònimes.\nSegur que més d’un dirà que és molt dolent. Bé, hi estic d’acord. Però el cert es que cada dia som més anònims per als altres.\nLa qüestió es que marxo d’estudi, he començat parlant del somni de viatjar i acabo amb la solitud humana. Però també d’això va el viatge. Es viatja per moltes coses; per mi el viatge es descobrir persones, estils de vida, costums, hàbits diferents, molt diferents als meus i que son perfectament vàlids, cosa que demostra que les meves veritats, les teves ... no son més que una de les moltes veritats que existeixen i que la teva, la meva, no son ni millors ni pitjors que les d’altri, que al cap i a la fi, tu, jo, no som pas el centre del món si no tan sols un dels pèls del seu cul.\nJo viatjo per aprendre, tot i que no sempre me’n surti.\nPublicat per jordiviatges a 21:19 Cap comentari:\nDIA DE VENT PER LES CRESTES DE LA SEDA\nHi ha matins ens els que desprès de tenir el vent bufant tota la nit i sabent que la temperatura serà baixa penses: tant de bo no m'hagués compromès i aniria a fer una caminada més senzilla i més tard. Et lleves, surts un moment a la terrassa per copsar l'ambient i et confirmes en la idea. Però la qüestió està en que ja no et pots desdir.\nAvui som cinc persones que ens trobem a Colldejou, tres d'ells nous al meu grup: en Lluís, Mariano i l'Olga; la Maria Cinta que ja es habitual i jo.\nDe Colldejou anem a Pratdip. Realment fa fred i vent. Ben abrigadets iniciem la ruta pel PR C96 direcció les crestes de la Seda, de primer una mica arrecerats dels vent però en quan arribem al Pla dels Marinons el vent ja es nota fortet. Amb l’alçada que comencem a tenir ja podem veure l’altra costat del racó de la Dòvia ben ple de neu, Pratdip sota nostre i les muntanyes de santa Marina. Seguim i la pujada a la Seda encara la fem força bé, el problema està en el Pas dels Siscus i el portell de les Canals; aquí el vent ja bufa més fort i, en algun moment ens fa trontollar, sobretot quan ja enfoquem el Mont Redon, en aquell espai obert no hi ha manera de trobar un recer, tenim el vent de cara i tot ple de neu, de manera que hem d’intuir el camí.\nDurant la pujada la nova penya no han parat de fer fotografies i, algunes, de penjar-les immediatament al whats app, ells no havien pujat mai a aquest indret. Ja sabem que les vistes son excel·lents, però no se si es el millor dia per aturar-se a fer fotografies.\nSuperem Mont Redon i ja ens dirigim a la part final, al Cavall Bernat al que avui no pujarem per qüestions de seguretat. Baixem per la banda del morral d’en Voltes, tot cobert de neu a doll. Durant la baixada patim més d’una relliscada sense conseqüències a causa de la neu glaçada. Però és una passada fer aquest camí tot cobert de neu. Arribem a trobar el PR 96 altre que ens mena fins la font del Bullidor i continuem per la pista fins la carretera i d’allí a Colldejou.\nHem patit una mica dalt de tot per causa del vent, però ha merescut la pena l’esforç; l’espectacle de la muntanya, amb la neu i el fet de vèncer la dificultat climatològica fan que apreciïs més el valor de la caminada.\nTot el grup content excepte en Mariano que segueix afirmant que ha estat el pitjor dia per sortir i que n’està fins al cap de munt del guia. Però sé que tornarà ....\npreparant-nos pel fred\nLa Maria Cinta\nEn primer terme la carena de la Muntanya Blanca\naccedint a la Seda\na sota vent de Mont Redon\na sota vent de Mont Rdeon\nMolta neu, en alguns punts uns 50 centímetres.\nal collet del Cavall Bernat\nfent la croqueta a la neu\naspecte del camí de baixada abans de retornar al PR96\nPublicat per jordiviatges a 19:27 1 comentari:


A la recerca de l'ós polar amagat\nEls creuers fotogràfics per l'Àrtic estan dedicats exclusivament a buscar animals\nG.P. 13/08/2011 00:00\n260x366 Els óssos polars són els animals més emblemàtics del pol Nord i, alhora, dels més difícils de trobar. Hi ha expedicions que acaben sense haver-los ni tan sols albirat. / MICHEL DE NIJS Els óssos polars són els animals més emblemàtics del pol Nord i, alhora, dels més difícils de trobar. Hi ha expedicions que acaben sense haver-los ni tan sols albirat. / MICHEL DE NIJS\nHelios Dalmau va fer el 2008 un safari fotogràfic molt especial. No se'n va anar a Tanzània a caçar imatges de lleons i elefants en llibertat. Ell volia fotografiar balenes, belugues, morses, foques, aus i, sobretot, l'animal més emblemàtic de l'Àrtic, l'ós polar. Així doncs, amb quatre amics, va reservar plaça en un creuer que té per únic objectiu apropar els clients tant com sigui possible a les seves preses -artísticament parlant.\nLa immensa majoria de creuers àrtics arrenquen de les illes noruegues de Svalbard; els que es dediquen als safaris fotogràfics, també. Les coincidències entre els uns i els altres, però, pràcticament s'acaben aquí. El vaixell on va embarcar Dalmau duia només una vintena de passatgers i, durant la setmana que hi va estar, tot, absolutament tot el programa d'activitats, va estar centrat en la cacera -fotogràfica, esclar- d'animals salvatges.\n"En aquests viatges no hi ha horaris. Es planifica una ruta però la natura mana -explica Dalmau-. Si es veu una bèstia interessant, et desperten encara que estiguis dormint (a l'estiu, hi ha 24 hores de sol) o et criden perquè deixis de dinar. T'has de canviar per sortir a l'exterior, s'han de baixar les zòdiacs i ens hem d'acostar a l'objectiu. La sessió no finalitzarà fins que els animals no marxin. Es tracta d'aprofitar al màxim les ocasions que es presenten", recorda.\nAquest tipus de turisme té algunes exigències especials. Per als observadors de natura convencionals, situar-se a cent metres de l'animal pot ser suficient. Els fotògrafs necessiten acostar-s'hi encara més. Per evitar ensurts, els guies àrtics sempre salten a terra amb una arma carregada. Perquè, a diferència del que passa amb altres espècies d'ossos, els polars veuen els humans com un aliment accessible.\nEls clients d'aquest tipus de viatge de natura exigeixen uns estàndards de qualitat màxims i estan disposats a pagar el que sigui per obtenir-los. A Dalmau i els seus amics, l'expedició d'una setmana els va sortir per 4.000 euros per barba. Tot i que la immensa majoria dels passatgers provenien del nord d'Europa, no tots tenien un nivell de renda especialment elevat. Entre ells hi havia uns estudiants polonesos que havien estalviat durant quatre anys per poder visitar l'Àrtic en aquestes condicions especials.\nDalmau reconeix que l'experiència li va deparar algunes sorpreses. D'una banda, veure turistes que baixaven dels creuers amb abrics de pells i que "eren allà com qui visita un destí exòtic, amb un desconeixement profund de l'entorn". De l'altra, constatar l'existència, en un país com Noruega, de contradiccions difícils d'entendre per a algú enamorat de la natura: hi ha un codi ètic que impedeix molestar els animals i, al mateix temps, és legal la caça de guineus per obtenir-ne les pells i de foques per alimentar els gossos.\nA títol personal, va tornar amb una espina clavada: es va quedar sense l'anhelada imatge de l'ós. "Era el que més m'emocionava", es lamenta. En termes globals, fa la següent reflexió: "A causa del canvi climàtic, d'aquí uns anys ja no serà possible tornar a veure l'Àrtic tal com l'hem conegut fins ara".


Balaguer ofereix cada divendres d’estiu visites guiades gratuïtes pel centre històric\nper Redacció - Fotografia: Ajuntament de Balaguer divendres, 10 d’agost 2012 - 00:00h\nBalaguer ofereix cada divendres d’estiu visites guiades gratuïtes pel centre històric| Redacció - Fotografia: Ajuntament de Balaguer\nL’Ajuntament de Balaguer ofereix cada divendres d’estiu visites guiades gratuïtes pel centre històric per tal que els turistes i els balaguerins coneguin d’aprop la història que s’amaga darrere dels carrers i els edificis de l’antiga capital de comtat d’Urgell.\nUn tècnic de turisme de l’ajuntament és l’encarregat de conduir els visitants pels racons més emblemàtics de la ciutat i atendre curiositats, com ara quines són les cases on van viure personatges com Gaspar de Portolà o l’escriptora Teresa Pàmies.\nDurant el recorregut, que arrenca de la plaça Mercadal a les 10.00 hores, s’explica als turistes l’estructura i el funcionament de la ciutat medieval, així com el seu bastiment sobre els vestigis àrabs. La ruta passa pel carrer d’Avall, la plaça Sant Jaume, la Reguereta, la plaça Sant Salvador, el carrer Pintor Borràs, la plaça del Pou, el carrer Major, el portal del Gel, les muralles medievals, l’església de Santa Maria i el campanar del Moro. Així mateix, es fa un repàs a la recent transformació del centre històric gràcies a la inversió del Pla de Barris, que ha permès edificar, entre altres, el casal d’entitats Lapallavacara.\nEntre els participants hi ha tant persones de Balaguer interessades en aprofundir en la història de la ciutat com turistes que aprofiten la seva estança a la ciutat o a la comarca per conèixer-la. Les visites seguiran durant el mes d’agost.\nAlcarràs compartirà l'Escola de Música amb altres ajuntaments


Guillermo del Toro torna amb una revisió d''El callejón de las almas perdidas' 75 anys després\nEl quart film de Marc Ferrer, '¡Corten!', aterra a Filmin després del seu pas pel D'A i els cinemes\nActualitzada 19/01/2022 a les 08:48\nLa nova pel·lícula de Marc Ferrer, '¡Corten!', una de les ficcions en llengua no catalana candidates als XIV Premis Gaudí, treu el cap a Filmin aquesta setmana després de la seva estrena a les sales de cinema al novembre. La cinta és un 'giallo queer' dedicat a un director de cinema sense gaire èxit (encarnat per ell mateix) immers en el rodatge de la seva nova pel·lícula quan comencen a succeir una sèrie d'assassinats. Pel que fa a les sales, destaca l'estrena d''El método Williams', un biopic sobre les tennistes Venus i Serena Williams des del punt de vista del seu pare, que interpreta Will Smith. I Guillermo del Toro presenta 'El callejón de las almas perdidas', un remake del film de 1947 basat en la novel·la de William Lindsay Gresham.\nBasada en una història real, la pel·lícula segueix el viatge de Richard Williams, pare de dues conegudes tenistes, Venus i Serena Williams. Impulsat per una clara visió del seu futur i utilitzant mètodes poc convencionals, Williams té un pla per portar les seves filles dels carrers de Compton (California) a l'elit de l'esport. Amb tot, el film, protagonitzat pel reconegut actor Will Smith, mostra el poder de la família, la perseverancia i la creença com a mitjà per aconseguir objectius.\nQuan una arma ultrasecreta cau a les mans d'uns perillosos mercenaris, l'agent especial de la CIA, Mason 'Mace' Brown ha d'unir forces amb un grup de dones en una missió letal i vertiginosa per recuperar-la. Juntes hauran de superar els seus conflictes personals i utilitzar els seus talents i experiència per salvar el món. Durant aquest temps es convertiran en camarades i amigues i formaran un nou grup, el '355', en honor a la primera dona espia de la Revolució Americana. Penélope Cruz és una de les protagonistes del film.\nDirigida per Guillermo del Toro -guanyador de l'Oscar a millor director per 'La forma del agua'-, el film se situa als Estats Units a finals dels anys 30, on un ambiciós treballador d'una fira ambulant s'unirà a una misteriosa psiquiatra per crear un entramat d'èxit. Es tracta d'una adaptació d'una novel·la de 1946 de William Lindsay Gresham, que ja va ser portada a la gran pantalla el 1947.\nEn aquest film d'acció, els homes del tinent Blake Harris han de transportar un destacat sospitós de terrorisme des d'una base secreta de la CIA al mar Bàltic. Zoe Anderson, un jove membre de l'agència, també hi participa. Durant el trasllat, uns rebels ataquen la presó.\nMira por mi és una cinta de terror protagonitzada per Sophie, una jove cega que treballa en una mansió apartada i s'enfronta amb uns atracadors. Per defensar-se utilitza una nova app, que la connecta amb un voluntari que l'ajudarà a sobreviure, mirant a través dels seus ulls.\nUn fals documental sobre la història del film 'Los resucitados', d'Arturo de Bobadilla, que va trigar vint anys en estrenar-se. Un elenc de personatges coneguts del món del cinema espanyol participen com a testimonis en aquesta singular producció que s'estrena ara als cinemes.\nDoblat i subtitulat al català, aquest film d'animació suec explica la història de la Jana, criada en un orfenat fins els 8a anys. Un dia, d'un Volvo Amazon atrotinat, en surt una goril·la, que tria la Jana per viure amb ella. La Jana marxa amb la goril·la i ben aviat s'adonen que tenen moltes coses en comú. Però, malauradament, i tot just quan comencen a estimar-se, el govern municipal les amenaça de tornar la Jana a l'orfenat...\nEl cas Villa Caprice és un film francès sobre un famós advocat, Luc Germon, que decideix representar el no menys conegut empresari Gilles Fontaine, acusat d'apropiació indeguda d'una finca a la Costa Blava. Però client i advocat acabaran finalment enfrontats. La pel·lícula s'estrena doblada al català a diverses sales.\nFilmin estrena el 21 de gener la pel·lícula '¡Corten!', el quart llargmetratge del realitzador català Marc Ferrer i una de les pel·lícules de ficció en llengua no catalana candidates als Gaudí. La pel·lícula arriba a la plataforma després d'estrenar-se al Festival Internacional de Cinema d'Autor de Barcelona (D'A Film Festival) i posteriorment als cinemes. ¡Corten! explica la història del Marcos (el mateix Ferrer), un director de cinema sense gaire èxit que està immers en el rodatge de la seva nova pel·lícula de terror, quan una sèrie d'assassinats comencen a succeir a la ciutat de Barcelona. Tots semblen tenir relació amb el director, ja que són les protagonistes de la seva pel·lícula les que són assassinades després d'haver rodat amb ell.\nTambé el dia 21 la plataforma estrena 'Lizzie', un biopic sobre la vida de Lizzie Borden i el crim familiar que la va fer famosa arreu dels Estats Units. El film està protagonitzat per l'actriu Chloë Sevigny, i Kristen Stewart.\nD'altra banda, el proper 25 Filmin estrenarà 'Los ultimos tres días', una minisèrie de tres episodis sobre el final polític de l'expresident serbi Slobodan Milosevic. L'any 2001, l'ex mandatari vivia retirat i tranquil en una casa bunqueritzada per evitar el focus mediàtic. L'acusació del Tribunal Penal Internacional per a l'ex-Iugoslàvia pesava sobre ell, i finament el 31 de març la policia el va detenir a casa seva per processar-lo.\nEl 20 de gener Movistar + estrena la pel·lícula documental 'Capitanes de Zaatari'. Mahmoud i Fawzi són dos amics que viuen a Zaatari, un camp de refugiats de Jordània. Els dos amics somien a convertir-se en futbolistes professionals. La cinta explica el seu dia a dia, les seves converses, mostra els familiars i amics, els entrenaments, etc. També documenta com els dos amics van arribar a jugar un torneig a Doha (Qatar), convocats per una acadèmia esportiva que busca talents en el camp de refugiats.\n'La edad dorada', a HBO Max\nLa plataforma estrena a Espanya el 25 de gener 'La edad dorada', una sèrie original escrita pel també guionista de 'Downton Abbey', Julian Fellowes'. Els nou episodis d'aquesta sèrie d'època centrada en el període homònim dels Estats Units estan protagonitzats per Carrie Coon, Morgan Spector, Denée Benton, Louisa Jacobson, Taissa Farmiga, Blake Ritson, Simon Jones, Harry Richardson, Thomas Cocquerel, Jack Gilpin, con Cynthia Nixon y Christine Baranski.\n'As we see it' s'estrena a Amazon Prime\n'As we see it' és una sèrie de ficció protagonitzada per tres joves companys de pis amb trastorn de l'espectre autista. Al llarg dels episodis tots tres s'esforcen per mantenir les seves feines, fer amics, enamorar-se i ensortir-se'n en un món que no sembla parlar el seu mateix llenguatge.\nAziz Ansari, a Netflix\nLa plataforma Netflix incorpora el 25 de desembre la filmació d'una actuació 'sorpresa' que el director i protagonista de la sèrie 'Master of None', Aziz Ansari, va oferir en un petit local de Nova York el darrer mes de desembre (2021). Ansari va protagonitzar un dels seus monòlegs humorístics davant d'un públic reduït que no l'esperava. La plataforma estrena el mateix dia tres episodis del documental 'Neymar: El caos perfecto', una versió inèdita de la figura del futbolista brasiler Neymar. El 21 de gener Netflix estrenarà la quarta temporada de la sèrie negra 'Ozark' i, el 19, la quarta de 'Marginal'.\nEl dia 21 arribarà també el llargmetratge 'Munich en vísperas de una guerra', basada en el bestseller homònim de Robert Harris. La pel·lícula ambientada a la tardor de 1938 a Alemanya, poc abans de la invasió nazi de Txecoslovàquia, la protagonitza un funcionari britànic i un diplomàtic alemany en el seu viatge a Múnich per assistir a una conferència d'emergència que vol frenar les intencions de Hitler.\n'Queens', a Disney +\nFinalment, Disney + estrena la sèrie 'Queens' el 19 de gener. La producció explica la història de quatre dones a la quarantena que es retroben per intentar recuperar la fama que van tenir als anys noranta, quan eren estrelles del món del hip hop. La sèrie inclou cançons originals que interpreten les actrius.\nDamm, preocupada perquè a final d'any la gent ...\nComenta el contingut : Guillermo del Toro torna amb una revisió d''El callejón de las almas perdidas' 75 anys després


El Pare Català s’ompli de verd | AFA PARE CATALÀ\nEl Pare Català s’ompli de verd\n24 Novembre, 2019 / AFA Pare Català\nEste divendres passat la brigada de Parcs i Jardins de l’Ajuntament de València va portar companyia pel nostre estimat ficus: un lledoner, dos tipuanes i 4 roures valencians, quercus valentinus, eixits dels vivers de la Generalitat Valenciana, que faran fortes les seues arrels al nostre pati i en el futur regalaran la seua ombra a l’alumnat i a totes aquelles persones que gaudim dels espais oberts. Dani, de la Comissió d’Infraestructures, va tirar una maneta als operaris.\nEl diagnòstic resultant del procés participatiu “El pati que volem” va fer evident que el pati tenia una gran mancança d’ombra. Durant molts mesos de l’any no hi ha quasi espai on protegir-se del sol i les criatures no troben prou lloc on jugar sense que el sol els creme el cap. A més a més, les mestres i monitores d’infantil trobaven a faltar una “senda” amable perquè les nostres menudes i menuts creuaren cap al menjador sense tindre la sensació d’estar creuant una avinguda en hora punta.\nEn un moment històric en què precisament la joventut crida “No n’hi ha planeta B!”, enfadats amb raó per la gestió dels recursos naturals, la nostra escola també reclama que recuperem el verd com a bandera. Cal que entre totes i tos cuidem i estimem els nous arbres del pati perquè puguen créixer tan forts i robusts com el vell ficus.\nUs deixem un vídeo d’un dels moments estelar 😉\n← Eleccions a Consell Escolar 2019\nPasseig saludable per la història i paisatge de l’horta de Benimaclet →


La Pobla realitzarà un 'stage' a Rialp i ja té definida la pretemporada\nEn total, ha concertat deu partits amistosos, i la presnetació serà el diumenge 21 d’agost, a les set de la tarda, contra el Vila-real C\nActualitzada 11/07/2016 a les 01:49\nEl CF Pobla de Mafumet ja té la plantilla pràcticament definida, però ahir va ser el torn de saber quin tipus de pretemporada realitzarà el filial del Nàstic. Serà un estiu molt mogut, ja que Martín Posse jugarà un total de deu partits amistosos amb els seus, deu enfrontaments contra equips molt diversos i de categories i lligues diferents.\nTambé va quedar confirmat que la Pobla realitzarà una estada de pretemporada, que es desenvoluparà a Rialp, del 26 al 30 de juliol. Servirà perquè els futbolistes i el cos tècnic puguin exercitar-se allunyats del seu campament base, que puguin desconnectar, que puguin gaudir del riu Noguera Pallaresa i de la naturalesa que aporta una localitat com Rialp.\nEl primer duel de l’estiu serà el 23 de juliol, i el rival serà el Nàstic, en un partit que es desenvoluparà a les instal·lacions del Complex Esportiu Futbol Salou. Sense temps per a poder respirar, la Pobla es desplaçarà al Nou Sardenya el dia següent. Així, diumenge dia 24 de juliol, Europa-Pobla de Mafumet. La setmana següent serà la de l’estada a Ralp i, en l’últim dia, els joves jugadors del filial del Nàstic mesuraran forces contra l’Stoke City, al camp del Montanyà. Serà dissabte, a dos quarts d’onze del matí.\nDiumenge 7 d’agost, la Pobla mesurarà forces contra el Vila-seca, a camp contrari, a les set de la tarda i dijous dia 11 d’agost, a la mateixa hora, jugarà contra el Rubí, de la mateixa categoria. Ho farà a Can Roses. El cap de setmana següent, el del dia 13 i 14 d’agost, Castelló-Pobla a Castalia a les set de la tarda i Amposta-Pobla a les sis, respectivament.\nDe cara al 18 d’agost, la Pobla jugarà contra el seu equip veí, el Morell. Serà a camp contrari, i a partir de les sis de la tarda. Dissabte 20 d’agost, amb l’horari encara per confirmar, Vilanova-Pobla de Mafumet. El darrer dels duels de pretemporada serà el de la presentació. El rival, el Vila-real C, que visitarà l’Estadi Municipal de la Pobla diumenge 21 d’agost a les set de la tarda.\nEls pobletans incorporen Dani Ojeda i Rayco Rodríguez\nEn el capítol d’incorporacions, el club pobletà continua sumant futbolistes a la seva plantilla. Els dos darrers van ser oficials aquest divendres. El primer és Dani Ojeda. Aquest davanter, que també pot actuar com a segona punta, té 21 anys i va finalitzar com a màxim golejador del grup canari de Tercera Divisió. Va ser capaç d’anotar 23 dianes i prové de l’UD Teide, encara que es va formar al planter de Las Palmas.\nL’altre futbolista que arriba a la disciplina pobletana és Rayco Rodríguez. Encara té 19 anys, i actua com a centrecampista ofensiu o, fins i tot, de mitja punta. El club de procedència és el Betis B, és canari, i destaca per la seva gran capacitat de desequilibri. A més, a la direcció esportiva pobletana el troben un futbolista molt interessant de cara al futur.


Biel Florit | 23 octubre 2011\nVaig passar molt de gust l'altre dia de llegir, a poc a poquet i paladejant-lo, l'article del company de pàgines Jordi Caldentey titulat El diari madrileny i les modalitats argentines. Evidenciava, posava damunt taula de manera perfecta, l'enorme ignorància embafadora i la mala llet a raig i roll que abriga alguns posats molt en voga aquests darrers temps, molt més greu encara en gent a qui no podem adjudicar inòpia de cap de les maneres; es tracta d'estratègia: és el tan mastegat "Divideix i venceràs" de Juli Cèsar. Mirau si n'han passats, d'anys, i encara hi ha tropa que l'exerceix amb tota la seva mala bava.\nComentava el Jordi que havia llegit en "un diari madrileny que pastura per Mallorca" les irades protestes, els agres comentaris en el sentit que a un institut ciutadà els professors no deixassin emprar per escrit l'article salat als seus alumnes i els obligaven a utilitzar el català estàndard. El company hi aprofundia en el sentit que no hi ha cap centre d'ensenyament del món que utilitzi les modalitats dialectals a l'hora d'aprendre una llengua, un idioma: sempre és un greu despropòsit voler fer creure tal cosa. I a continuació feia un extens detall d'un bon grapat de modalitats argentines que en castellà d'aquí, o sigui en el castellà estàndard après a les escoles d'aquí, no hi entren ni empenyent. Una delícia d'article, ja dic.\nJo avui el volia abundar una miqueta, en el sentit que tot aquest personal que tan preocupat està per les peculiaritats pròpies de la nostra mallorquina parla, sempre a l'hora d'escriure ho fa en castellà, i parlant fan la ela bleda i ensalivada, a més d'un farcit impresentable de "pues", "desde luego", "entonces", etcètera. Això en primera. Després, fer-los a saber, recordar, allò que jo els deia l'altre dia en aquestes mateixes planes, de la parla molt similar al mexicà que havia tengut l'oportunitat d'escoltar per terres extremenyes, sens dubte la sement que Hernán Cortés i companyia havia sembrat, un poc a la bruta a dir ver, per aquelles llunyanes terres de la "Nueva España", que en deien ells.\nPerò no, de les modalitats de la llengua de l'imperi ni en parlen, ben alerta. I ho saben: no parlen exactament el mateix a Saragossa que a Valladolid o a Badajoz, això sense davallar per Andalusia, que llavores hi pots grufar tot el que trobis oportú. Com no és el mateix anglès el de Londres que el de Liverpool, posem per cas, però a les escoles han d'ensenyar un estàndard i, després, cadascú al seu poble, a la seva contrada, que apliqui les modalitats que li vénguin de bri. A un poblet de la Rioja anomenat Herce jo he sentit: "-Hola Juanita, ¿cómo estás? -Mucho bien, pues, ¿y tú?", i es quedà tan ample. Allò tan manyuclejat pel que subscriu dels pèsols, els xítxeros, "xínxuls", "estiragassons"...\nA part que filar tan prim, utilitzar els localismes amb tant fervor i caparrudesa, no utilitzar l'estàndard als mitjans de comunicació, pot dur a malentesos com el que em succeí l'altre dia, que una veïnada bastant major m'escometé i m'enflocà: "Ara què trobes Biel? He sentit per la televisió que a un home l'han tancat a la presó per haver mort una moixa amb el cotxe". Què dius? "Sí, sí, ho he sentit per IB3: un cotxe ha atropellat una moixa, l'ha morta i al conductor l'han tancat a la presó, ho ha dit la locutora d'IB3 ara fa una estona...". Després de pensar-hi uns instants, hi vaig acudir i li vaig explicar allò dels nins i nines a Mallorca, fillets i filletes a Menorca, boixos i "boixes" a Eivissa... "Ah, punyeta!", s'exclamà fluixet, com per a ella mateixa, molt dolguda pel seu error, la seva lògica inexpertesa. I per la mort de la boixa, clar.\nPer Miquel Àngel, fa mes de 8 anys\nEn general, a l'escola argentina s'incorpora el lèxic propi a la gramàtica espanyola estàndard, sense cesurar el lèxic hispà general.\nLa morfologia i la sintaxi que s'usa a les escoles argentines és estrictament l'estàndard.\nBiel, la pregunta que me vaig fer , es si es correcte o no , lo de " vos te quedaste con toda la plata" , a l'Argentina, . Es a dir si a clase a un institut un alumne escriu aquista frase la donen per bona o dolenta a Argentina . No aqui


Mariano - Bocairent: Ja han començat les desfilades del ciri a Bocairent\nPublicado por Mariano-Bocairent en 1/27/2008\nvaig a demanar-te un favor: Per fa, fes moltes fotos el dia del nostres ciri, que tinc moltes ganes de veure-vos a tots i totes i crec que aquesta és l'única manera ja que ni Paco ni la Llorca estaran eixa nit per ahí.\nBesets i passeu-ho MOLT BÉ!\nMila no et preocupes que en faré un grapat.\nCom podràs observar, duc la càmera sempre a la butxaca.\nJa aniré penjant-les.\nMoltes gràcies Mariano, compte amb tú. Estaré pendent dels blocs i passeu una bona nit!!!